Džeimss Ērls Džonss

Džeimss Ērls Džonss (; dzimis , miris ) bija amerikāņu aktieris. Savas karjeras laikā saņēmis vairākas balvas, tai skaitā trīs Tony balvas, divas Emmy balvas un Grammy balvu. 2011. gadā saņēmis arī Kinoakadēmijas goda balvu. Džonss atpazīstams ar savu zemo balss tembru.

1957. gadā debitējis Brodvejas teātrī. Atveidojis lomas vairākās Šekspīra lugās, kā "Otello", "Hamlets", "Koriolāns" un "Karalis Līrs". 1968. gadā saņēmis pirmo Tony balvu par lugu The Great White Hope. Šo pašu lomu atveidojis 1970. gada tāda paša nosaukuma filmā, par ko nominēts Amerikas Kinoakadēmijas balvai un Zelta globusa balvai.

Savu kinodebiju piedzīvojis Stenlija Kubrika filmā "Doktors Streindžlavs" (1964). Nominēts Zelta globusa balvai par lomu filmā Claudine (1974). Kļuvis starptautiski atpazīstams ar balss lomu franšīzē "Zvaigžņu kari", ieskaņojot Dārta Veidera lomu. Citas pazīstamākās Džonsa lomas ir filmās "Konans Barbars" (1982), Matewan (1987), "Uz Ameriku pēc princeses" (Coming to America, 1988), "Brīnumu lauks" (Field of Dreams, 1989), ""Sarkanā oktobra" meklējumos" (The Hunt for Red October, 1990), "Patriotu spēles" (Patriot Games, 1992), The Sandlot (1993), "Somersbijs" (1993), "Reālie draudi" (Clear and Present Danger, 1994) un "Karalis Lauva" (1994).

 Atsauces 

 Ārējās saites 

Kategorija:1931. gadā dzimušie
Kategorija:2024. gadā mirušie
Kategorija:Amerikāņu kinoaktieri
Kategorija:ASV teātra aktieri
Kategorija:ASV televīzijas aktieri
Kategorija:Kinoakadēmijas goda balvas ieguvēji
Kategorija:Emmy balvas ieguvēji
Kategorija:Grammy balvas ieguvēji
Kategorija:Tony balvas ieguvēji
Kategorija:Misisipi dzimušie